钦定古今图书集成/明伦汇编/官常典/第604卷 > 尤锡类
## 钦定古今图书集成/明伦汇编/官常典/第604卷 > 尤锡类

按《苏州府志》：“锡类，字孝征，长洲人。安礼裔孙。万历庚
辰进士，分校北闱。张居正以少宰司空子为托，谢绝
之。守真定，吏进羡馀万金，却不受。巡抚檄取常例，持
不与，被劾，部议直之。调襄阳，而巡抚并罢。一县令惧，
大计，殿馈二盒，锡类坐堂皇，发函得金爵贮库，参黜
焉。擢贵州副使。值杨应龙叛，署监军实无一兵，锡类”
计备土苗，剿抚互用，卒平播贼。晋云南布政，致仕。